
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен
	
Ниво на конфиденциалност 1
                                                                                                                       [TLP-GREEN]
 

ДО: 
Д-Р ВАЛЕНТИН ХРИСТОВ
КМЕТ НА ОБЩИНА ПЛЕВЕН
ПЛ. ВЪЗРАЖДАНЕ № 2 
5800 ГР. ПЛЕВЕН 


Относно: Инвестиционно предложение (ИП) „Изграждане на клетка №2 за твърди битови отпадъци, към Регионален център за управление на отпадъците - Плевен, етап 2“

УВАЖАЕМИ ГОСПОДИН ХРИСТОВ,

Приемаме представената от Вас документация като информиране на компетентния орган по околна среда по чл. 95, ал. 1 от Закона за опазване на околната среда (обн. ДВ бр. 91/25.09.2002 г.) и чл. 4, ал. 1 от Наредбата за условията и реда за извършване на оценка на въздействие върху околната среда (Наредба за ОВОС, обн. ДВ бр. 25/18.03.2003г.), и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, обн. ДВ бр.73/ 11.09.2007 г.). 
На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:

I. По отношение на изискванията за оценка на въздействието върху околната среда (ОВОС) на инвестиционни предложения по глава шеста, раздел III от ЗООС:
 Предмет на разглежданото ИП е изграждане на Клетка № 2 като част (етап 2) от Регионална система за управление на отпадъците – Плевен. Същата се ползва съгласно Разрешение за ползване на ДНСК София и комплексно разрешително КР №304-НО-ИО-А2/2021 г. Към момента депонирането на неопасни отпадъци от общините Плевен, Долна Митрополия, Долни Дъбник, Пордим, Искър и Гулянци се извършва в Клетка №1 на Регионалния център, като след изчерпване на капацитета се предвижда рекултивацията и. 
Изграждането на Клетка № 2 от Регионален център за управление на отпадъци - Плевен се предвижда в части от ПИ с идентификатор 53583.57.259, с. Опанец и ПИ с идентификатор 06999.41.5, с. Буковлък, общ. Плевен. Местоположението на Клетка №2 е отредено при реализацията на регионалния център, в близост до Клетка №1, на площ 43 795 м2 и с обем 956 805.74 м3. Мястото и е определено така, че да се осигури техническа възможност за включване на образувания инфилтрат към съществуващия ретензионен басейн и възможност за свързване на газоотвеждащата инсталация със съществуващия факел за изгаряне на биогаз.
При изграждане на Клетка № 2 ще се използва съществуващата електрозахранваща мрежа на регионалния център. Вода за питейно-битови и производствени нужди ще се ползва от съществуващ водопровод, съгласно договор с ВиК оператор. 
С разглежданото ИП се предвиждат следните СМР: земни работи, в т.ч. почистване на строителната площадка, изкоп на земни и скални маси, насип на земни маси, изграждане на долен изолационен екран, който включва: подготовка на земното легло, бентонитова хидроизолация, геосинтетичен екран, пласт геотекстил, дренажен слой за инфилтрат по дъното и откосите на клетката; горен изолиращ екран, рекултивация на клетката, в т.ч. техническа и биологична рекултивация. Намеренията на възложителя са изградената дренажна система да се включи към съществуващата система за третиране на инфилтрата на сметището, а предвидените за изграждане газови кладенци за клетката да се включат към системата за обезвреждане на биогаз.     

Съгласно справка в КАИС - портал за електронни услуги към АГКК - гр. София, ПИ с идентификатор 53583.57.259 м. Лозята, землище с. Опанец е „урбанизирана територия“ с НТП: „Депо за битови отпадъци (сметище)“ и площ 102215 м2; ПИ с идентификатор 06999.41.5 м. Обръка, е „урбанизирана територия“ с НТП: „Депо за битови отпадъци (сметище)“ и площ 99216 м2. Имотите предмет на ИП са общинска публична собственост.

ИП: „Изграждане на клетка № 2 за твърди битови отпадъци, към Регионален център за управление на отпадъците - Плевен, етап 2“ попада в обхвата на чл. 93, ал. 1, т. 2 от ЗООС и представлява изменение на инвестиционно предложение самостоятелно попадащо в т. 11, буква б) - инсталации и депа за обезвреждане и/или оползотворяване на отпадъци (невключени в приложение № 1), от Приложение № 2 към чл. 93, ал. 1, т. 1 и т. 2 на Закона за опазване на околната среда (ЗООС) и подлежи на преценяване необходимостта от ОВОС, с компетентен орган РИОСВ - гр. Плевен.

II. По отношение на изискванията за екологична оценка (ЕО) по глава шеста, раздел II от ЗООС:
Реализацията на ИП не е свързана с изработване на нов или изменение на действащ устройствен план (ПУП или ОУП) по реда на Закона за устройство на територията (ЗУТ).   
ИП не попада в обхвата на глава шеста, раздел II от ЗООС и не е необходимо провеждане на процедура за екологична оценка.

III. По отношение на изискванията на чл. 31 от Закона за биологичното разнообразие:
Съгласно чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ бр.73/11.09.2007 г.) инвестиционно предложение „Изграждане на клетка №2 за твърди битови отпадъци, към Регионален център за управление на отпадъците - Плевен, етап 2“, подлежи на оценка за съвместимост по реда на глава трета от Наредбата за ОС, чрез процедура по преценяване необходимостта от ОВОС.
Процедурите се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.
Съгласно чл. 22, ал. 2 от Тарифата за таксите, които се събират в системата на Министерството на околната  среда и водите, приета с ПМС № 136/13.05.2011 г. (ДВ, бр. 39/2011 г.), държавната такса за съвместяване на процедурите е 255,65 € (считано от 01.01.2026 г.).             
Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.

VI. По отношение на изискванията на чл. 99б и Глава 7, раздел І от ЗООС:
ИП не се класифицира като обект с нисък или висок рисков потенциал по реда на Глава седма, раздел I от ЗООС.

V. По отношение на изискванията на Глава 7, раздел ІІ от ЗООС:
Община Плевен има комплексно разрешително № 304-Н0/2008 г., актуализирано  с Решение № 304-Н0-И0-А2/2021 г., включващо  инсталация, която попада в обхвата на точка 5.4 от Приложение № 4 на ЗООС, а именно Клетка № 1. Съгласно подадената информация, операторът на КР предвижда изграждане на нова клетка за депониране на отпадъци на територията на Регионален център за управление на отпадъците - Плевен. С ИП се предвижда разширяване на съществуващия Регионален център за управление на отпадъците - Плевен с изграждане на Клетка № 2 за твърди битови отпадъци (ТБО) към Регионален център за управление на отпадъците - Плевен, етап 2.
Във връзка с предстоящата планирана промяна, описана в горепосоченото ИП, операторът на инсталацията за която е издадено КР № 304-Н0/2008 г., актуализирано  с Решение № 304-Н0-И0-А2/2021 г., следва да информира компетентния орган по чл. 120, ал. 1 за определяне на приложима процедура (чл. 123в, т.1 от ЗООС).

ІV. За провеждане на процедура по преценка необходимостта за извършване на ОВОС е необходимо да представите в РИОСВ Плевен:

1. Искане за преценяване необходимостта от ОВОС.
2. Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС и информация относно обществения интерес, ако такъв е бил проявен.
	
Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за следното:
- представяне на пълна, изчерпателна и добре онагледена информация за местоположението и точните отстояния от територията на инвестиционното предложение (обекта, дейността) спрямо най-близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС (жилищни сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване (хотели, мотели, общежития, почивни домове, ваканционни селища, къмпинги, хижи и др.), места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
- онагледяване на информацията с подходящ по мащаб картен, актуален графичен или снимков материал;
- данни за наличие на съществуващи санитарно - охранителни зони на водоизточници и водоснабдителни съоръжения за питейно-битово водоснабдяване;
- посочване на потенциални източници на вредности на оценяваната територия и граничещите с нея.
3. Оригинален документ за платена такса: 255,65 € (считано от 01.01.2026 г.), съгласно чл. 1, ал. 5, т. 1 на Тарифата за таксите, на сметката на РИОСВ - гр.Плевен:

ОББ АД - гр. Плевен
IBAN: BG22UBBS80023106158306
BIC: UBBS BGSF

На документа за платена такса, като основание за плащане да се впише и входящия номер на Уведомлението за ИП, под който е заведено в РИОСВ Плевен (вх. № 6077/ 03.12.2025 г.).

Информираме Ви, че на основание чл. 2а, ал. 5, т. 1 от Наредбата за ОВОС, процедурата по ОВОС за горепосоченото ИП се прекратява, когато повече от 12 месеца  възложителят не е изпълнил дадените му от компетентния орган указания по чл. 5, ал. 1 от същата Наредба.

							

С уважение, 

   
гр. Плевен, ул. “Ал. Стамболийски” 1А, 

